06/05/2021 | Administración LocalMunicipal
Arteixo
Deportes
Aprobación das bases reguladoras para a concesión de subvencións destinadas a actividades deportivas en réxime de concurrencia competitiva ano 2021

ANUNCIO APROBACIÓN DAS BASES REGULADORAS PARA A CONCESIÓN DE SUBVENCIÓNS DESTINADAS A ACTIVIDADES DEPORTIVAS EN RÉXIME DE CONCURRENCIA COMPETITIVA ANO 2021 O Pleno da Corporación Municipal na sesión ordinaria de data vinte e nove de abril de dous mil vinte un aprobou as bases cos seus anexos reguladoras das subvencións municipais en réxime de concorrencia competitiva, destinadas á realización de actividades deportivas dirixidas a entidades deportivas e deportistas individuais. De conformidade co artigo 19 do Real Decreto Lexislativo 2/2004, do 5 de marzo, contra dito acordo poderase interpor recurso contencioso-administrativo, sen prexuízo de calquera outro recurso que os interesados estimen procedente. BASES REGULADORAS PARA A CONCESIÓN DE SUBVENCIÓNS PARA ACTIVIDADES DEPORTIVAS MEDIANTE CONCURRENCIA COMPETITIVA 1. Finalidade e obxecto. O obxecto desta convocatoria ven a desenvolver as actuacións de promoción do deporte en beneficio do desenvolvemento deportivo local, definidas no ámbito do artigo 25.2. apartado l) da Lei 7/1985 Reguladora das bases de Réxime local, e así mesmo, dita actuación atopase recollida no ámbito das competencias definidas para os municipios no artigo 8 apartados 2 e 9, da Lei 3/2012 de 2 de abril del deporte de Galicia. A finalidade destas bases e da convocatoria correspondente é a promoción e fomento do deporte, subvencionando actividades realizadas no Concello de Arteixo no presente ano natural, destinada a apoiar:  Ás entidades locais sen ánimo de lucro na creación ou mantemento de actividades, fomento do deporte base, deporte para todos, organización de eventos deportivos, así coma na dotación de equipamentos das programacións que desenvolven en materia de deportes.  Aos deportistas arteixáns individuais que acreditando unha calidade inicial e unha especial dedicación á actividade deportiva, auguran unha proxección futura para o deporte de alta competición. As axudas obxecto desta convocatoria irán dirixidas a consolidar a progresión do rendemento dos deportistas. En base á súa finalidade distínguense tres liñas de financiación para entidades deportivas: – Programa de fomento do deporte federado. – Programa de eventos deportivos. – Programa de fomento de programas de actividade física saudable. As entidades deportivas poderán solicitar subvención para unha ou varias liñas de financiación, sen límite de eventos e programas, co único requisito obrigatorio que reciban un mínimo do 30% da puntuación máxima establecida nos criterios de avaliación en cada un dos eventos deportivos ou programas de fomento de actividade física saudables.2. Beneficiarios.  Entidades deportivas legalmente constituídas e deportistas arteixáns individuais.  Non poderán ser obxecto de axuda na presente convocatoria as actividades, talleres ou equipamentos subvencionados ou financiados no mesmo exercicio a través doutras convocatorias, convenios ou plans do Concello de Arteixo.  Quedan expresamente excluídas de esta convocatoria: – Todos os deportistas practicantes de modalidades colectivas ou con licenza dunha entidade deportiva de Arteixo que reciban subvención, entendendo que as súas necesidades xa se atopan atendidas a través dos programas de axuda a entidades deportivas das distintas institucións, incluído o propio Concello de Arteixo. No caso de deportistas individuais recoñecidos como deportistas de alto nivel polos organismos competentes sí poderán solicitar a axuda independentemente de que o seu club sexa beneficiario da subvención. Neste caso atoparíanse os deportistas que na data da solicitude sexan recoñecidos como DGAN (deportistas galegos de alto nivel), ou deportistas DAN (deportistas de alto nivel), que así estén nomeados por resolución da presidencia do CSD e en consecuencia aparezan publicados como tales no correspondente BOE. No caso de deportistas que sexan no momento da solicitude medallistas nacionais da súa modalidade, valorarase por unha comisión avaliadora si procede ou non a percepción da subvención. – As federacións deportivas. – Entidades deportivas que non teñan o domicilio social no Concello de Arteixo.3. Crédito orzamentario.  Para cada exercicio, será o que se verifique e aprobe na correspondente convocatoria.4. Requisitos para solicitar a subvención.4.1. Entidades deportivas legalmente constituídas que cumpran os seguintes requisitos:  Estar inscritas no Rexistro Municipal de asociacións no momento da solicitude.  Carecer de fins de lucro.  Ter o domicilio social no termo municipal de Arteixo. Terase en conta para determinar o domicilio social da entidade, o domicilio que figure nos estatutos da mesma.  Entidades deportivas que conten, como mínimo, co 50% dos deportistas empadroados en Arteixo que desenvolvan a súa actividade no termo municipal de Arteixo.  Desenvolver as súas actividades no ámbito territorial do concello de Arteixo ou sobre temas de interese para o Concello de Arteixo.  Non ter pendente de xustificación ningunha subvención ou axuda perante o Concello de Arteixo para o mesmo obxecto para o que se solicita a nova subvención.  Estar ao día nas súas obrigas tributarias e coa Seguridade Social.  Non estar incursa en ningún dos supostos de incapacidade ou incompatibilidade para a percepción de axudas ou subvencións públicas do artigo 13 da Lei 38/2003, do 17 de novembro.4.2. Os deportistas arteixáns individuais que cumpran os seguintes requisitos:  Estar empadroado no Concello de Arteixo, cunha antigüidade mínima de dous anos consecutivos, no momento da solicitude.  Que destaquen por resultados en competicións oficiais de ámbito nacional ou internacional e que estean en posesión da licenza de federado expedida ou tramitada pola correspondente federación deportiva e teñan os 12 anos cumpridos no ano da convocatoria.  Competir, no ano da solicitude, en eventos/probas deportivas de relevancia nacional ou internacional organizados ou recoñecidos polas respectivas federacións (poderase estudar a posibilidade de acceder a estas bolsas participando en competicións autonómicas que se consideren de interese público).  Acreditar nivel deportivo na especialidade, polo menos, o ano anterior ao da solicitude.  Non estar incurso en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións).  O importe máximo que se pode solicitar é o do 80 % do orzamento estimativo de gastos, primándose para a concesión o maior esforzo económico do solicitante, cuantificado polo coeficiente de financiamento (cociente entre o importe da subvención solicitada e o importe do presuposto estimativo de gastos). Para poder optar a estas axudas será requisito obrigatorio que os solicitantes reciban un mínimo do 30% da puntuación máxima establecida nos criterios de avaliación.5. Obrigas dos beneficiarios.  Os solicitantes deberán reunir os requisitos establecidos no artigo 10 e 11 da Lei 9/2007 do 13 de xuño, de subvencións de Galicia e non estar incursos en prohibición para ser beneficiario de subvención das previstas no citado artigo para o que se esixirá aos solicitantes unha declaración de non estar incursos nas prohibicións que recollen os apartados 2 e 3 do referido artigo 10 da Lei 9/2007.  Realizar a actividade deportiva subvencionada consonte co proxecto presentado coa solicitude, deixando constancia do financiamento municipal en calquera actividade coa inclusión da imaxe corporativa municipal.  Responder da veracidade dos datos da solicitude, baixo a persoal responsabilidade da persoa que subscriba a solicitude.  Dar a axeitada publicidade ao financiamento municipal das actividades subvencionadas en calquera evento ou actividade relacionada coa entidade.  Someterse a actuacións de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores.6. Documentación a achegar, segundo modelos normalizados específicos na convocatoria anual.6.3. Deportistas individuais:  Solicitude da subvención segundo modelos normalizados e cubertos en formato electrónico.  Resumo do historial deportivo dilixenciado co visto e prace da federación deportiva correspondente.  Certificado federativo sobre a participación e clasificación nas competicións durante os dous anos anteriores ao da solicitude.  Proxecto deportivo, a desenvolver durante o ano da solicitude, no que se incluirá necesariamente:  Data, lugar, número e duración das competicións.  Nivel da competición (nacional, internacional).  Categoría da competición (absoluta, previa a absoluta.).  Orzamento de gastos e ingresos estimados da tempada.  Copia da licenza federativa para a tempada correspondente.  Declaración xurada de non estar incurso en causa de prohibición para obter axudas pública de conformidade có artigo 13 da Lei 38/2003, do 17 de novembro.  Xustificante do Padrón Municipal con data de alta.  Certificado dun número de conta corrente do que sexa titular o solicitante.6.4. Entidades deportivas:  As solicitudes formalizaranse nos modelos oficiais especificamente elaborados e cubertos en formato electrónico.  Memoria explicativa da subvención solicitada que se axustará ao modelo normalizado que se achega no anexo citado.  Orzamento detallado de ingresos e gastos para o ano correspondente, segundo modelo normalizado.  Documento que acredite que o persoal técnico está dado de alta no réxime laboral axeitado.  Documentación que acredite axeitadamente a obtención de subvencións de outras administración no ano anterior ao da convocatoria.  Certificado asinado polo secretario/a da entidade coa relación nominal de todos os deportistas con licenza deportiva anual competitiva.  Para acreditar o requisito de que as entidades deportivas conten, como mínimo, co 50% dos deportistas empadroados en Arteixo que desenvolvan a súa actividade no termo municipal de Arteixo, o Servizo Municipal de Deportes poderá requirir a relación nominal dos deportistas con licencia federada.  Declaración responsable de acharse desenvolvendo a actividade deportiva correspondente dentro do termo municipal de Arteixo, que se axustará ao modelo normalizado.  Fotocopia dos estatutos da entidade, así como fotocopia da acta de constitución da actual xunta directiva.  Certificado expedido pola correspondente federación que se axustará ao modelo normalizado.  Certificación orixinal do acordo de solicitude e do nomeamento de representante para as súas relacións co Concello (modelo oficial).  Certificación do número de socios activos.  Memoria das actividades desenvolvidas nos dous anos anteriores á convocatoria.  Certificación da inscrición no Rexistro de Asociacións de Galicia.  Compromiso da entidade de facer constar a colaboración do Concello de Arteixo e a concellería de deportes en toda información que realice do desenvolvemento das actividades ou investimentos.  Compromiso da entidade de promocionar entre os seus socios e inserir publicidade nas sedes ou locais sociais todas as actividades e eventos promovidos pola concellería de deportes.  Certificación dos datos bancarios da entidade, pola entidade bancaria correspondente, e segundo o modelo oficial.  Fotocopia do CIF da entidade.  Declaración xurada de non estar incurso en causa de prohibición para obter axudas públicas de conformidade có artigo 13 da Lei 38/2003, do 17 de novembro. A documentación a presentar polos solicitantes, agás que se dispoña outra cousa, terá que ser presentada en orixinais ou fotocopias compulsadas, e estar referida sempre como límite máximo á data de expiración do prazo de presentación de instancias. En relación coa documentación xeral que xa obre en poder desta Administración actuante, o solicitante poderá omitir a súa presentación acolléndose ao establecido no artigo 28.3 da Lei 39/2015, do 1 de outubro, do Procedemento Administrativo Común das Administracións Públicas, indicando a continuación en qué momento e ante qué órgano administrativo presentou os citados documentos, declarando responsablemente que os mesmos non teñen variado e no seu caso que manteñen a súa vixencia. Calquera eiva, erro ou ausencia na documentación requirida terá que ser emendada nun prazo máximo de dez días. A comprobación da existencia de datos non axustados á realidade, tanto na solicitude coma na documentación achegada, poderá comportar, en función da súa importancia, a denegación da axuda ou subvención solicitada ou reintegro, sen prexuízo das restantes responsabilidades que se deducisen.7. Prazo e lugar de presentación de solicitudes. As solicitudes deberán presentarse no Rexistro Xeral do Concello e na forma establecida na Lei 39/2015, do 1 de outubro, do Procedemento Administrativo Común das Administracións Públicas, no prazo que se estableza na correspondente convocatoria anual.8. Comisión avaliadora. A valoración das solicitudes e documentación achegada se efectuará por unha Comisión Avaliadora, formada por:  Un técnico de Deportes.  O/a concelleiro/a de Deportes.  O/a concelleiro/a de Facenda.9. Gastos subvencionables e criterios de avaliación.9.5. Gastos sufragables. Son aqueles que de maneira indubidable respondan á natureza da actividade subvencionada e se realicen no prazo de execución establecido na presente convocatoria. Deberase acreditar fielmente no correspondente xustificante de gasto que este está directamente relacionado coa actividade subvencionada. A estes efectos só se poderán subvencionar os seguintes gastos:  Licencias federadas dos deportistas, co correspondente certificado federativo.  Mutualidade, seguros de responsabilidade civil e accidentes, cos pertinentes certificados e facturas.  Arbitraxes en competicións oficiais, con certificados ou facturas da federación.  Transporte interno, por medio de facturas, acompañadas de calendario oficial de competicións.  Retribucións a persoal técnico, ou persoal necesario para o desenvolvemento das actividades (xuices, nutricionistas, fisioterapeutas, especialistas etc.) acreditaranse mediante facturas ou nóminas, só se admitirá o recibín cando reflicta a correspondente retención do IRPF, e a repercusión do IVE. En calquera caso deberán acompañarse do xustificante de ingreso do IRPF na Axencia Tributaria.  Gastos de recoñecemento previo, atención médica e fisioterapia.  Custos por inscrición de equipos ou deportistas para participar en competicións oficiais federadas.  Material deportivo funxible (non inventariable). As facturas presentadas deberán desglosar especificamente o material deportivo comprado. Non se admitirán facturas con conceptos xenéricos, nin facturas de roupa nun número reducido de unidades cando se trate de entidades deportivas, que a criterio da comisión avaliadora estime a súa improcedencia.  Gastos de mantemento (aluguer, luz, gas, auga, teléfono, consumibles de oficina. (non poderá superar o importe total do 20% do importe a xustificar).  Gastos de manutención e hospedaxe correspondentes a calendarios de competición oficiais da correspondente federación deportiva.  Gastos de publicidade e imprenta das actividades deportivas.  Gastos de trofeos e medallas.  Gastos en federacións deportivas (licencias, canon de participación, seguros, arbitraxes e outros). Este tipo de gastos poderán ser xustificados a través de certificados emitidos polas federacións deportivas que recollan adecuadamente os datos fiscais das partes, as aportacións económicas desglosadas, as retencións obrigatorias de ser o caso; e demais datos que xustifiquen o valor probatorio do gasto en base á eficacia administrativa do acto.  Gastos financeiros relativos aos pagos por transferencias bancarias relacionados co obxecto da subvención.  Equipamento de seguridade e prevención inventariable no desenvolvemento da actividade deportiva oficial como consecuencia da COVID-19 (mamparas, sistemas de ventilación, sistemas de dispensadores de hidroxeles, sistemas de toma de temperatura, etc.). 9.6. Gastos non sufragables.  Aqueles que non respondan á natureza da actividade subvencionada.  Os que se realicen fóra do prazo de execución establecido na presente convocatoria.  Os intereses deudores das contas bancarias.  Intereses, recargos e sancións administrativas e/ou deportivas.  Os gastos de procedementos xudiciais.9.7. Criterios de valoración. a) Criterios xerais. A concesión das subvencións corresponde, previo informe técnico, á Alcaldía-Presidencia. A dotación total anual distribuirase do seguinte xeito: o 85%, como mínimo, para repartir entre as entidades deportivas e o 15%, como máximo, restante para os deportistas individuais. O importe máximo susceptible de ser subvencionado polo Concello en cada actividade pode acadar ata o 80% do custo total da mesma. Esta subvención é compatible con outras axudas, de entidades públicas ou privadas. En ningún caso o importe da subvención municipal poderá ser de tal contía que, en concorrencia con outros ingresos, subvencións ou axudas, supere o custo da actividade xustificada polo beneficiario. b) Criterios específicos. b.1) Entidades deportivas. A ponderación relativa atribuída a cada un dos criterios de valoración é a seguinte: Na convocatoria anual específica poderase modificar a distribución dos niveis porcentuais indicados se como consecuencia das solicitudes presentadas existise un maior número de proposicións económicas que se orientase en maior densidade a calquera das actividades deportivas encadradas nos criterios sinalados co obxecto de establecer unha distribución económica máis equitativa e igualitaria. b.2) Deportistas individuais. Os criterios para valorar estas solicitudes consistirán en: 10. Procedemento de avaliación de solicitudes.10.1. Valoración de entidades deportivas. Programa 1.–Fomento do Deporte Federado (máximo 100 puntos). A ponderación atribuída a este criterio asignarase en base ao seguinte baremo en función dos seguintes criterios: A. Número de licencias federadas de deportistas con actividade regular en Arteixo de modalidades recoñecidas polo Consello Superior de Deportes (en adiante CSD), entendendo por licencia deportiva aquel documento emitido pola Federación deportiva Autonómica ou Estatal correspondente que habilita a participación en competicións deportivas, seguindo as condicións e requisitos que conteñen no artículo 7 do Real Decreto 1835/1991, do 20 de decembro, sobre Federacións Deportivas Españolas e Rexistro de Asociacións Deportivas. Máximo 50 puntos. A puntuación aplicarase outorgando acumulativamente: Sobre o total da puntuación obtida a partir da contabilización das licencias aplicarase un coeficiente en función da proporción do número de deportistas empadroados no Concello na forma que se determina a continuación: Á entidade deportiva de maior puntuación outorgaránselle 50 puntos como máximo e ao resto de entidades proporcionalmente. Non se terán en conta como deportistas federados os que posúan licencias expedidas para a participación en cursos ou para actividades puntuais que non constitúan a actividade deportiva habitual e preferente de cada modalidade deportiva ou para probas federadas non competitivas ou non puntuables para campionatos federados oficiais. Valorarase única e exclusivamente a través do certificado emitido pola federación correspondente. Soamente se computarán as licencias de competición anuais, quedando expresamente excluídas as licencias con denominación afeccionadas, amateur, sociais ou non competitivas, segundo a denominación que se estableza nas federacións correspondentes. Do mesmo xeito excluiranse as licencias de carácter non anuais. B. Adecuación das actuacións ao interese deportivo municipal e grado de representatividade do Concello nas competicións nas que participe a entidade deportiva, atendendo ao ámbito e nivel da competición, organizada pola federación deportiva española ou autonómica dos diferentes niveis existentes e o número de ligas de participación por clasificación e acceso, con ou sen requisito de participación. Máximo 20 puntos, atendendo ao seguinte baremo: Considerarase como modalidade colectiva aqueles deportes nos que se participa ou compite en equipo, entendendo como equipo a unión de máis de dous xogadores para acadar un mesmo obxectivo, realizando unha serie de accións regulamentadas en colaboración, cooperación e participación de todos, tratando de vencer a oposición dos contrarios ou adversarios que igualmente se organizan en equipo co mesmo fin. C. Relevancia da modalidade. Tomarase como referencia o número de licencias federadas de cada modalidade deportiva, segundo a última publicación do CSD. Á modalidade deportiva de maior implantación outorgaránselle 5 puntos como máximo e ao resto proporcionalmente. D. Estrutura técnica. Valorarase o volume de persoal técnico contratado. Para ser valorado este criterio, xunto á solicitude anexarase a documentación que acredite axeitadamente a titulación do persoal e contrato laboral ou documento que acredite que o persoal técnico está dado de alta no réxime laboral axeitado. Á entidade deportiva con maior puntuación outorgaránselle un máximo de 20 puntos e ao resto proporcionalmente, atendendo ao seguinte baremo:  Título oficial específico da modalidade nivel III ou equivalente, ou título de Licenciado/Graduado en CCAFD: 1 punto por título e contrato.  Título oficial específico da modalidade Nivel II ou equivalente: 0,5 puntos por título e contrato.  Título oficial específico nivel I ou equivalente, ou título TSAFD: 0,25 puntos por título e contrato. E. Obtención de outras subvencións. Valorarase a obtención de subvencións de outras administracións públicas para o mesmo concepto no ano anterior á solicitude. Para ser valorado este criterio, xunto á solicitude anexarase a documentación que acredite axeitadamente a obtención da subvención. Á entidade deportiva con maior puntuación outorgaránselle un máximo de 5 puntos, atendendo ao seguinte baremo:  Subvención da Xunta de Galicia: 2,5 puntos máximo.  Subvención da Deputación de A Coruña: 2,5 puntos máximo. Programa 2.–Celebración de eventos deportivos (máximo 100 puntos). Só se terán en conta a realización de eventos oficiais de carácter federado e con relevancia que se atopen determinados nos calendarios da correspondente federación e atribuídas a fases finais de competicións autonómicas ou nacionais. A ponderación atribuída a este criterio asignarase en base ao seguinte baremo en función dos seguintes criterios:  Proxecto técnico da actividade programada. Descrición, estrutura, desenvolvemento, número de participantes, categorías, nivel e ámbito do evento etc. Ata 50 puntos.  Traxectoria da actividade e grao de consolidación no sistema deportivo local. Ata 10 puntos.  Orzamento. Terase en conta a relación existente entre a subvención solicitada e o orzamento de gastos presentado. Tomarase como referencia a achega económica propia que debe facer cada entidade para cubrir o seu proxecto. Á entidade con maior achega económica (menor cociente) outorgaránselle 20 puntos e ao resto proporcionalmente. Só se computarán en este apartado as solicitudes que adxunten unha declaración responsable asumindo expresamente a aportación de dita porcentaxe.  Interese da actividade para o sistema deportivo local. Valorarase o interese para o sistema deportivo local, en función dos fins e necesidades que o Concello de Arteixo considera para o mesmo e tendo en conta a interacción da entidade solicitante e o impacto sobre a xestión do mesmo. Ata 20 puntos. Programa 3.–Fomento de programas de actividade física saudable (máximo 100 puntos). Defínense este tipo de programas aos que teñen como obxectivo prioritario crear as condicións para que a poboación goce dunha vida máis activa, que permita conservar a saúde e a autonomía persoal, gozar de maior benestar e calidade de vida, e previr e reducir a presenza de enfermidades relacionadas co sedentarismo, desde a infancia ata a vellez. Valorarse neste apartado a creación, dirección técnica, organización, e desenvolvemento das Escolas Deportivas da modalidade específica que corresponda. Estas escolas deportivas terán como principal obxectivo a promoción do deporte con fins educativos, lúdicos e sociais. Os monitores da Escola Deportiva Municipal e deporte federado, serán contratados e remunerados polo Club, na forma que legalmente está establecida (facturas, nóminas ou recibos coa correspondente retención do IRPF), de quen dependerá, o cal fixará ademais o programa de ensinanza e réxime interior. O club estará obrigado a que o persoal e monitor encargados de executar e impartir as Escolas Deportivas se atope en posesión da cualificación necesaria que deberá acreditarse por medio de titulación académica (Licenciatura en Ciencias da Actividade Física e o Deporte, Maxisterio con especialidade en Educación Física, ciclo formativo de animación de actividades físicas e deportivas) ou titulación deportiva específica á modalidade deportiva de referencia. As cotas a satisfacer polas persoas participantes deberán ser similares aos prezos públicos estipulados na ordenanza fiscal correspondente. A ponderación atribuída a este criterio asignarase en base ao seguinte baremo en función dos seguintes criterios:  Proxecto técnico da actividade programada. Descrición, estrutura, desenvolvemento, número de participantes, categorías, nivel e ámbito do evento etc. Ata 50 puntos.  Traxectoria da actividade e grao de consolidación no sistema deportivo local. Ata 10 puntos.  Orzamento. Terase en conta a relación existente entre a subvención solicitada e o orzamento de gastos presentado. Tomarase como referencia a achega económica propia que debe facer cada entidade para cubrir o seu proxecto. Á entidade con maior achega económica (menor cociente) outorgaránselle 20 puntos e ao resto proporcionalmente. Só se computarán en este apartado as solicitudes que axunten unha declaración responsable asumindo expresamente a aportación de dita porcentaxe.  Interese da actividade para o sistema deportivo local. Valorarase o interese para o sistema deportivo local, en función dos fins e necesidades que o Concello de Arteixo considera para o mesmo e tendo en conta a interacción da entidade solicitante e o impacto sobre a xestión do mesmo. Ata 20 puntos.10.2. Valoración deportistas individuais. A: Proxecto deportivo para a presente tempada. A ponderación atribuída a este criterio (45 puntos máximo) asignarase en base ao seguinte baremo en función do nivel máximo de competición, categoría e número de probas de ámbito nacional como mínimo, a disputar na tempada referida: Terase en conta unicamente a puntuación máxima de cada un dos tres subcriterios. B: Resultados obtidos nas dúas tempadas anteriores ád da solicitude en competición oficial. A ponderación atribuída a este criterio (35 puntos máximo) asignarase en base ao seguinte baremo en función dos resultados obtidos na tempada anterior á da solicitude. Valorarase o mellor resultado en competición oficial, debendo estar debidamente certificado pola federación correspondente: Puntuarase até un máximo de 5 puntos as participacións e resultados en eventos de carácter non oficial, pero de certa relevancia, no eido local ou nacional, podendo esta puntuación, sumarse ás xa obtidas segundo o baremo, non superando en ningún caso os 35 puntos. C: Implantación e importancia da modalidade deportiva a nivel nacional. Asígnanse 5 puntos a este criterio que tomará como referencia o número de licencias federadas de cada modalidade deportiva, segundo a última publicación do Consejo Superior de Deportes. Á modalidade deportiva de maior implantación outorgaránselle 5 puntos e ao resto proporcionalmente. D: Achega económica propia para o desenvolvemento do proxecto / competición. Denomínase achega económica á relación existente entre a subvención solicitada e o orzamento de gastos presentado. Tomarase como referencia a achega económica propia que debe facer cada deportista para cubrir o seu proxecto anual. Ao deportista con maior achega económica (menor cociente) outorgaránselle 5 puntos e ao resto proporcionalmente. E: Outros méritos, repercusión social do deporte. A ponderación atribuída a este criterio (10 puntos máximo) valorarase en base aos seguintes aspectos: recoñecemento como deportista de alto nivel segundo Resolución da Administración competente, convocatoria pola selección nacional, gran repercusión social dos seus logros deportivos no eido local ou nacional e obtención de outras subvencións de outras administracións públicas para o mesmo concepto no ano anterior á solicitude. Para ser valorado este criterio, xunto á solicitude anexarase a documentación que acredite axeitadamente a obtención da subvención.11. Contía individualizada das subvencións. O importe total máximo destinado a estas subvencións distribuirase entre todas as entidades deportivas que, por reunir os requisitos esixidos nestas bases para ser beneficiario, sexan admitidas a participar no procedemento de concesión das subvencións, en función da puntuación acadada no proceso de avaliación que se realizará de acordo cos criterios previstos no apartado anterior. O importe total da convocatoria distribuirase entre a suma total importes dos diferentes criterios acadados pola totalidade das solicitudes admitidas, obtendo desta forma o valor unitario do punto en cada un dos criterios. A subvención para cada entidade calcularase multiplicando o valor unitario do punto polos puntos obtidos en cada caso. No caso de que algún criterio dos distintos programas quede deserto, poderase destinar a cuantía correspondente de ese criterio ao crédito total do programa.12. Acordo de concesión e notificación. Elaborada a proposta de concesión pola comisión técnica, darase traslado á Intervención a efectos da súa fiscalización previo acordo de concesión. O acordo de concesión, deberase notificar expresamente a todos os solicitantes de forma fidedigna no prazo máximo de 2 meses, contados a partir da data de resolución do programa, e será exposta ao público nos taboleiros de anuncios do Concello. Contra a desestimación expresa ou presunta das solicitudes presentadas poderán formularse os recursos que procedan.13. Obrigas dos beneficiarios. Os beneficiarios, unha vez aceptada a subvención, están obrigados a: a) Realizar as actividades propostas. Os cambios deberán comunicarse previamente á súa xustificación para seren admitidos. Se os cambios provocan un presuposto superior ou igual ao presuposto inicial, manterase o coeficiente de financiamento, o importe da subvención e o presuposto subvencionado; se o presuposto é inferior ao inicial, deberá determinarse un novo coeficiente de financiamento, novo importe e novo presuposto subvencionado, que serán inferiores ao inicialmente establecido. b) Presentar as contas xustificativas e destinar as axudas aos fins para os que se concederon e acreditar perante o Concello o cumprimento da finalidade proposta. No caso de actividades, esta acreditación realizarase, ademais de coa xustificación documental pertinente, coa presentación de 2 carteis anunciadores ou outra información escrita nos departamentos correspondentes 5 días antes da súa realización. c) Comunicarlle ao Concello a obtención doutras subvencións ou axudas para a mesma finalidade que procedan doutras administracións e/ou entes públicos ou privados. d) Facer constar explícitamente na totalidade da publicidade e/ou actividade informativa que se realice por calquera medio (impreso ou non) que conta con subvención do Concello de Arteixo. En todas aquelas actividades ou proxectos subvencionados que leven difusión ou publicación (dípticos, carteis, impresos, anuncios, placas conmemorativas, soportes electrónicos e audiovisuais, etc.) farase constar o logotipo do Concello de Arteixo según as especificacións de imaxe corporativa que figuran na web do Concello, e nas mesmas condicións de visibilidade que o resto de logotipos. En todo caso, nos espazos que utilice a entidade e nos lugares de realización das actividades, informarase da financiación pública do Concello a través dun cartel tamaño mínimo A3 nun lugar destacado e visible. Tanto as entidades deportivas como os deportistas individuais terán a obriga de portar no lugar que corresponda das prendas deportivas de competición os logotipos do Concello e do Servizo Municipal de Deportes, de tamaño polo menos equivalente ao logotipo dos seus patrocinadores principais. Asemade, no caso de dispoñer de páxina web ou redes sociais, deberase facer constar que reciben unha axuda municipal e colocarán o logotipo municipal na publicación, facendo mención de que se atopan subvencionados polo Concello de Arteixo. e) Colaborar cos departamentos municipais nos actos para os que sexan requiridos. f) Divulgar a programación deportiva municipal nos seus locais, páxinas web, redes sociais, etc. entre os seus asociados, e entre a poboación en xeral, sempre dentro da capacidade que lle permitan os seus medios. g) As persoas beneficiarias deberán levar a contabilidade segundo a normativa que lles resulte aplicable, de xeito que quede garantido o rexistro dos gastos subvencionables e de todos os ingresos obtidos, diferenciando entre os recursos xerais e os afectados especificamente ao financiamento do proxecto ou actividade subvencionada.14. Xustificación e pagamento.14.1. Prazo de xustificación. O prazo de presentación dos xustificantes especificarase en cada convocatoria anual, se ben antes de rematar o prazo, poderá ampliarse por solicitude do interesado ou por proposta razoada da unidade xestora. No caso de que o interesado solicite unha prórroga téñense que razoar os motivos e realizarse por escrito antes da data sinalada. De non presentarse a xustificación dentro de prazo (inicial ou prorrogado), por resolución da Presidencia iniciarase expediente de anulación do correspondente compromiso. A resolución final notificaráselle á entidade e á Intervención Municipal para a súa constancia contable. En calquera caso, o 31 de decembro de cada ano, anularanse automaticamente todas as axudas pendentes de xustificación ou sen concesión de prórroga. Este Concello reserva o dereito de comprobar, polos medios que estime oportunos, que a xustificación é correcta, quedando o beneficiario obrigado a facilitar canta información sexa requirida polo servizo xestor para a Intervención Municipal.14.2. Consideracións xerais. Debido ás características dos destinatarios e a natureza obxecto das subvencións, o pago das mesmas será anticipado, supoñendo entrega de fondos con carácter previo e aboaranse do xeito seguinte: unha vez publicada a resolución da concesión da subvención, realizarase un anticipo do 50% do total concedido. Unha vez xustificada a subvención debidamente, realizarase o pago do 50% restante. O orzamento subvencionado a xustificar será o importe da subvención concedida, aplicando un coeficiente de financiamento do 0,8. Dividirase o importe concedido entre 0,8. No caso de ter outras subvencións ou ingresos propios para o mesmo obxecto que, en concorrencia coa subvención do Concello de Arteixo, teñan un importe superior á cantidade resultante do cálculo anterior, o orzamento subvencionado para xustificar será a suma das subvencións e ingresos. O gasto xustificado documentalmente deberá acadar polo menos, o importe do presuposto subvencionado. Toda alteración das condicións tidas en conta para a concesión da subvención, en todo caso a obtención concorrente de subvención doutras administracións públicas ou entidades privadas, poderá dar lugar á modificación da resolución da concesión. O importe das subvencións concedidas en ningún caso poderá ser de tal contía que en concorrencia con subvencións ou axudas doutras Administracións públicas ou entidades privadas supere o custo da actividade que desempeñe o beneficiario. Para a xustificación de gastos de deportistas individuais menores de idade tamén serán admitidos aqueles gastos nos que o terceiro sexa un representante legal do beneficiario.14.3. Documentación xustificativa. A conta xustificativa se presentarán o Rexistro Xeral do Concello con destino ao servizo de Deportes, e deberá respectar o contido mínimo que marca o artigo 75 do RD 887/2006, Regulamento de Subvencións, polo que deberá incluír:  Memoria de actuacións xustificativa. Segundo modelo normalizado.  Memoria económica, coa relación de gastos, e a certificación doutras axudas ou subvencións percibidas para a mesma finalidade. Tamén carta de pago en caso de reintegro de sobrantes, no seu caso.  Adxuntaranse orixinais ou copias cotexadas das facturas, recibos, nóminas e demais documentos de valor probatorio, polos conceptos incluídos no orzamento inicial e polo importe mínimo sinalado na notificación da subvención. Cando se faga unha xustificación con transferencia bancaria, terá que relacionarse a factura coa correspondente transferencia, así como a cantidade da mesma que está xustificando. Estes documentos ademais están suxeitos ás seguintes normas: a) Coa finalidade de darlle cumprimento ao disposto no art.30.3 da Lei 38/2003, xeral de subvencións, no caso de presentar fotocopias, antes de facer a fotocopia deberá estenderse no orixinal da factura unha dilixencia na que se faga constar que a factura foi utilizada como xustificante de gasto para a obtención dunha subvención do Concello de Arteixo. b) Non se admitirán facturas de bebidas alcohólicas, tabaco ou calquera outro producto considerado lesivo para a saúde. c) O importe que se xustifique en concepto de gastos de mantemento (aluguer, luz, gas, auga, teléfono, consumibles de oficina, etc.) non poderá superar o 20% do importe total do presuposto a xustificar. d) Os gastos de persoal acreditaranse, con carácter xeral, mediante facturas ou nóminas. Só se admitirá recibín cando reflicta a correspondente retención do IRPF e a repercusión do IVE. En calquera caso, deberán acompañarse do xustificante de ingreso do IRPF na Axencia Tributaria. e) As facturas só poderán ser substituídas por outros documentos cando así o admita o artigo 4 do RD 1496/2003, Regulamento de Facturación. f) Admitiranse pagos en efectivo por importes de ata 300 €. No caso que o pago de un servizo estea fraccionado en varios pagos, o límite de 300 € entenderase para o conxunto dos correspondentes ao servizo.14.4. Tramitación da xustificación. Á vista da documentación xustificativa presentada, logo dos informes do Servizo Municipal de Deportes e do Servizo de Intervención, a Xunta de Goberno, aprobará as contas xustificativas e procederase ao pagamento da subvención. No caso de que a documentación xustificativa fora incorrecta ou insuficiente, darase un prazo de dez días para a súa corrección. De non cumprirse este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente, aplicando o coeficiente de financiamento. Pasado dito prazo, en caso de non achegar a documentación requirida, arquivarase o expediente e anularase a subvención. Para a valoración do cumprimento da finalidade básica da subvención e pagamento dela, terase en conta o seguinte: a) No caso de que se xustifique gasto polo 100% do presuposto subvencionado, aboarase a totalidade da subvención. b) No caso de que se xustifique gasto inferior ao 100% e, a lo menos do 50% do presuposto subvencionado, aboarase a parte proporcional da subvención. c) No caso de que se xustifique gasto inferior ao 50% do presuposto subvencionado, non se considerará cumprida a finalidade básica da subvención, consonte co que non se aboará cantidade ningunha, e o beneficiario deberá devolver a cantidade que recibiu anticipadamente.15. Infraccións e sancións. Ao vencemento do prazo de xustificación sinalado nas bases, sen que a entidade presentase a documentación xustificativa, a unidade xestora requiriraa para que a presente no prazo improrrogable de 15 días dende a notificación, carrexando a xustificación neste caso unha sanción do 10% do importe da subvención, co límite de 150 €. A falta de presentación da documentación neste prazo suporá a renuncia á subvención outorgada, sen prexuízo das responsabilidades dispostas na Lei xeral de subvencións. Aplicarase a compensación para o cobramento da sanción, agás que a entidade sancionada formule a oposición á sanción ata que se resolva o recurso. No caso do incumprimento da obriga da publicidade institucional reflectida no punto 13. d de estas bases reguladoras, aplicarase unha sanción de ata o 30% do importe da subvención. Arteixo a 30 de abril de 2021. O alcalde-presidente Asdo.: Carlos Calvelo Martínez